Rune Wenneberg

Rune Wenneberg (født 23. januar 1969) er et norsk spesialistbefal i Forsvaret. Han er sersjantmajor og tjenestegjør som Forsvarets sjefssersjant i fra 1. november 2021.

Utdanning 
Wenneberg har gått befalsskole, Krigsskolen, studert ved Forsvarsakademiet i København og ved Joint Forces Staff College i Virginia USA.

Tjeneste 
Wenneberg har blant annet vært kompanisjef i avdeling Mek4 i Telemark bataljon, og har internasjonal tjeneste for det norske forsvaret fra Libanon, Bosnia, Kosovo, Irak og Afghanistan.

Han ble i 2015 tilsatt som den første sersjantmajoren i Hæren, den høyeste graden i spesialistkorpset (OR-delen) i Norges nye militærordning (NATO-kode OR-9). Han var den første i Norge siden 1930, som er tilsatt med grad tilsvarende underoffiser.

Utmerkelser 
Wenneberg er tildelt følgende utmerkelser: Forsvarsmedaljen med laurbærgren, Hærens fortjenstmedalje, Forsvarsmedaljen med stjerne, Forsvarets innsatsmedalje med rosett, Forsvarets medalje for internasjonale operasjoner med to stjerner, Forsvarets operasjonsmedalje for Afghanistan med romertall Ⅲ, Forsvarets operasjonsmedalje for Irak med romertall Ⅱ, Hærens vernedyktighetsmedalje med tre stjerner, UNIFIL-medaljen med 3-tall, NATO-medaljen for Kosovo, NATO-medaljen for det tidligere Jugoslavia, NATO-medaljen for ISAF, Politiets Afghanistanmedalje, Forsvarets medalje for skyting med laurbærgren, Forsvarets medalje for feltsport med tre stjerner og KNBLO-medaljen med 3-tall. I 2018 ble han tatt opp i U.S. Armys prestisjefulle Sergeant Morales Club.

Referanser

Litteratur 
 Artikkel i Aftenposten (helside, av journalist Kristin Høiland), 11. desember 2010

Soldater i Hæren (Norge)
Personer tilknyttet Telemark Bataljon